ธนาคารลาวเตรียมเงินกู้ดึงไทยลงทุน
ธนาคารพงสะหวัน พร้อมปล่อยกู้ 3,000 ล้านบาท ดึงนักธุรกิจไทยร่วมลงทุนในลาว
4 ก.ย. 2555

ธนาคารพงสะหวัน พร้อมปล่อยกู้ 3,000 ล้านบาท ดึงนักธุรกิจไทยร่วมลงทุนในลาว 
นายอ๊อด พงสะหวัน ประธานคณะกรรมการบริหาร กลุ่มบริษัทในเครือพงสะหวัน กรุ๊ป และธนาคารพงสะหวัน สปป.ลาว เปิดเผยว่า แผนการพัฒนาประเทศลาวยังคงเน้นหนักอย่างต่อเนื่องในการส่งเสริมภาคธุรกิจการค้าและการลงทุน เพื่อเตรียมความพร้อมสู่ประชาคมเศรษฐกิจอาเซียน
ดังนั้น แผนการลงทุนในไตรมาสสุดท้ายของปี 2555 ธนาคารยังคงที่จะต้องการเชิญนักลงทุนจากต่างประเทศให้เข้ามาลงทุนในประเทศให้เพิ่มมากขึ้น โดยเฉพาะจากประเทศไทย โดยธนาคารเตรียมปล่อยสินเชื่อในภาคอุตสาหกรรมไว้มากถึง 3,000 ล้านบาท เพื่อให้นักลงทุนได้เข้าถึงแหล่งเงินทุนและดำเนินธุรกิจร่วมระหว่างนักลงทุนจากประเทศไทยและประเทศลาว
สำหรับแผนการพัฒนาเร่งด่วนที่สำคัญที่ทางประเทศลาวยังคงต้องการมากที่สุด คือ ในด้านของการพัฒนาการเกษตร ซึ่งแม้ประเทศลาวจะมีทรัพยากรธรรมชาติที่อุดมสมบูรณ์และมีความพร้อมในด้านต่างๆ ที่เป็นไปอย่างครบวงจร แต่การบริหารจัดการแบบเต็มรูปแบบนั้นยังคงต้องอาศัยความชำนาญและความเชี่ยวชาญเฉพาะทาง ซึ่งภาคการเกษตรยังคงมีความต้องการอีกมาก นอกจากนี้ยังรวมไปถึงด้านการพัฒนาการสาธารณสุข ที่อยากจะมีการจัดตั้งโรงพยาบาลขึ้นที่นครหลวงเวียงจันทน์
นายอ๊อด กล่าวว่า สำหรับสินเชื่อส่วนบุคคลรายละ 7.5 หมื่นบาท ที่ต้องการสนับสนุนนักธุรกิจนั้นมีลูกค้าให้ความสนใจมาก